Løkken kirke

For Løken kirke i Høland, Viken, se Løken kirke.

Løkken kirke er en langkirke fra 1929 i Orkland kommune, Trøndelag fylke. Løkken kirke ligger på Bjørnli ved Løkken Verk.

Arkitektur 
Kirken var opprinnelig et skytterhus tegnet av arkitekt Morten Bachke og reist i 1916. Da et midlertidig kapell som hadde vært i bruk fra 1913 ble for lite, ble det besluttet å bygge om skytterhuset til kirke. Arkitekt Roar Tønseth var ansvarlig for ombyggingen, og den nye kirken ble innviet 13. september 1929.

Byggverket er i tre og har 170 plasser.

Utsmykning 
Løkken kirkes vegger samt taket i kirkeskipet er innvendig utsmykket av Ole Teie og Oskar Hokstad.

Kirkens altertavle stod ferdig til innvielsen i 1929. Den er malt av Ole Mæhle, og motivet er «Den gode hyrde».

Også prekestolen og døpefonten er fra 1929. Dåpsfatet stammer imidlertid fra det gamle Grutsæter kapell.

Adkomst 
Adkomst til stedet, som er et velkjent turistmål, er via Fv486 og Fv700.

Referanser

Litteratur

Eksterne lenker
 Meldal kirkekontor
 Orkdalsmenighetene
 
  Kirker i Norge (Kirchen in Norwegen)
 

Kirker i Orkland
Kirker i Orkdal prosti
Kulturminner i Orkland
Norske kirker fra 1929
Langkirker i Nidaros bispedømme